หุ้น 4G อ่วม! 5 วัน มาร์เก็ตแคปวูบ 1.7 แสนล้าน
หุ้น 4G อ่วม! 5 วัน มาร์เก็ตแคปวูบเกือบ 1.7 แสนล้าน
22 ธ.ค. 2558

จากการประมูลใบอนุญาต 4G คลื่น 900 MHz เมื่อวันที่ 19 ธ.ค.ที่ผ่านมา ราคาใบอนุญาตพุ่งสูงเกินกว่าตลาดคาดการณ์ไว้ โดยชุดแรกอยู่ที่ 75,654 ล้านบาท ส่วนชุดที่ 2 อยู่ที่ 76,298 ล้านบาท รวมทั้ง 2 ใบอนุญาตอยู่ที่ 151,952 ล้านบาท ทำให้เกิดความกังวลต่อการเข้าลงทุนในกลุ่มหุ้นสื่อสารฯ ส่งผลให้มีแรงเทขายออกมาต่อเนื่อง จนทำให้ราคาหุ้นที่เข้าร่วมประมูล 4G ปรับตัวลงแรง นับตั้งแต่วันที่ 14 ธ.ค.58 จนถึงวันที่ 21 ธ.ค.58 
ทั้งนี้ทางทีมงาน “ข่าวหุ้นธุรกิจออนไลน์” จึงได้ทำการสำรวจมาร์เก็ตแคปของหุ้นกลุ่มสื่อสารที่เข้าร่วมการประมูล 4G คลื่น 900 MHz ทั้ง 4 ตัว ประกอบด้วย ADVANC,TRUE,DTAC,JAS พบว่าภายในระยะเวลาดังกล่าวมาร์เก็ตแคปของกลุ่มหายไปกว่า 169,247,689,432 บาท 
 
 
 
โดยราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC วันที่ 21 ธ.ค.58 ปิดที่ 155.50 บาท ปรับตัวลงจากวันที่ 14 ธ.ค.58 จำนวน 38.50 บาท หรือ 19.85% โดยจำนวนมาร์เก็ตแคปหายไป 114,464,170,205 บาท
ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC วันที่ 21 ธ.ค.58 ปิดที่ 42 บาท ปรับตัวลงจากวันที่ 14 ธ.ค.58 จำนวน 14.25 บาท หรือ 33.93% โดยจำนวนมาร์เก็ตแคปหายไป 33,741,306,750 บาท
ราคาหุ้น บริษัทจัสมิน อินเตอร์เนชั่นแนล จำกัด (มหาชน) หรือ JAS วันที่ 21 ธ.ค.58 ปิดที่ 4.58 บาท ปรับตัวลงจากวันที่ 14 ธ.ค.58 จำนวน 0.88 บาท หรือ 19.21% โดยจำนวนมาร์เก็ตแคปหายไป 6,277,455,587 บาท
ราคาหุ้น บริษัทจัสมิน อินเตอร์เนชั่นแนล จำกัด (มหาชน) หรือ TRUE วันที่ 21 ธ.ค.58 ปิดที่ 7.20 บาท ปรับตัวลงจากวันที่ 14 ธ.ค.58 จำนวน 0.60 บาท หรือ 8.33% โดยจำนวนมาร์เก็ตแคปหายไป 14,764,756,890 บาท
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน